Áki verður við komandi ár Ungi og evnaríki leikarin av Sandi hevur skrivað undir sáttmála at leika við B71 komandi ár. Miðvallaleikarin, ið hevur gott at brægað til í fótbóltsgenum, hevur takka ja til enn eitt ár við barndómsfelagnum. Áki spældi vaksnamannafótbólt fyri fyrstu ferð, farna kappingarár, har hann spældi 21 ferðirnar í 1. deild, umframt 9 ferðirnar í U21, har hann skoraði 5 mál. Fyrsta málið í 1. deild eigur hann enn til góðar, men tað fer væntandi at koma í 2020. 50 ára føðingardagurin nærkast Í 2020 fyllir Sandoyar Ítróttarfelag B71 50 ár og kappingarárið fyri framman verður sostatt hálvthundrindu ferð vit bjóða okkum fram innan fótbólt. Sjálvsagt eru allir føðingardagar gleðiligir, tí tað merkir enn eitt ár har felagið hevur annaðhvørt hórað undan ella tað sum betur er. Men nú er tað einaferð soleiðis at tíðirnar broytast og summi ting halda á fram, meðan onnur detta burtur. Ikki alt her í verðini heldur á fram í nógv ár, uttan steðg. Tískil skulu vit gleðast um hendan merkisdag og viðurkenna tað vegamóti vit í hesum døgum standa við. Felagið hevur verið í støðugari broyting og batnandi viðurskiftir hava verið at síggja á, so at siga øllum økjum. Hendan menning skal halda á fram og ein liður (av mongum) í hesi menning, er at vit skulu vera betri at taka okkum av okkara unga fólki, ið standa á gáttini at spæla við vaksnamannaliðunum. At ungir og evnaríkir leikarar sum Áki, umframt aðrir, ið væntandi koma at leggjast afturat, velja at líta á okkum og tað vit vilja fremja, er ein álitisváttan. Ein álitisváttan, ið vit ikki taka fyri givið. Sostatt standa vit frammanfyri eini risa avbjóðing á føðingardagsárinum; eini avbjóðing, ið vit her suðuri eru sinnaði og før fyri at loysa.